Antonio Bazzini

Antonio Bazzini (11. maaliskuuta 1818 Brescia – 10. helmikuuta 1897 Milano) oli italialainen viulutaiteilija, säveltäjä ja opettaja. Hän oli Faustino Camisanin oppilas, ja hän sai vaikutteita Niccolò Paganinilta, joka rohkaisi häntä lähtemään konserttikiertueelle Eurooppaan. Bazzinia pidettiin yhtenä aikansa parhaista viulisteista. Hän asui 1840–1860-luvulla Saksassa ja Ranskassa, kunnes palasi Italiaan. Vuodesta 1873 hän opetti sävellystä Milanon konservatoriossa, jossa hänen oppilaitaan olivat muiden muassa Pietro Mascagni, Alfredo Catalani ja Giacomo Puccini.

Bazzini sävelsi kamarimusiikkia (joukossa 6 jousikvartettoa) ja orkesteriteoksia, kuten 5 viulukonserttoa, sekä oopperan Turada. Hänen tunnetuin teoksensa lienee virtuoosien suosima fantastinen scherzo Peikkotanssi (Dance des lutins) op. 25 viululle ja pianolle.

Lähteet

Aiheesta muualla 
 Antonio Bazzinin nuottijulkaisuja. International Music Score Library Project.
 Bazzini, Antonio. Dizionario Biografico degli Italiani. 

Vuonna 1818 syntyneet
Vuonna 1897 kuolleet
Italialaiset säveltäjät
Italialaiset viulistit
Musiikkipedagogit